คือมีเพศสัมพันธ์หลังมีประจำเดือน5วันจะมีโอกาสท้องไหมคะ ใช้ถุงยางค่ะแต่ก็มีสดบ้าง และหลังจากมีเพศสัมพันธ์2วันก็มีอาการปวดฉี่บ่อยและกลั้นฉี่ไม่ค่อยได้ หรือตอนฉี่จะเจ็บและหน่วงตรงอวัยวะค่ะ อยากทราบสาเหตุ
สวัสดีค่ะ การมีเพศสัมพันธ์โดยไม่ได้ป้องกันด้วยการใส่ถุงยางอนามัย รับประทานยาคุมกำเนิด ฉีดยาคุม ฝังยาคุมนั้นแม้จะทำในช่วงใดของเดือนก็เสี่ยงตั้งครรภ์ทั้งหมดค่ะ ปัจจุบันในทางการแพทย์ไม่นิยมให้นับวันปลอดภัยอีกแล้ว เพราะมีโอกาสผิดพลาดได้สูงการตกไข่ปกติจะเกิดประมาณวันที่ 14 ของรอบเดือน โดยวันแรกนับจากวันที่มีประจำเดือน เป็นช่วงที่มีโอกาสตั้งครรภ์สูง จากที่กล่าวมาก็น่าจะใกล้ช่วงที่ตกไข่อยู่ค่ะ จึงบอกได้ยากอาการปวดปัสสาวะบ่อย กลั้นปัสสาวะไม่ได้ ไม่ได้บอกว่าตั้งครรภ์ค่ะ อาจจะคล้ายกับอาการของกระเพาะปัสสาวะอักเสบหรือกรวยไตอักเสบหรือมีนิ่วในทางเดินปัสสาวะมากกว่า แนะนำพบแพทย์ทั่วไปเพื่อตรวจปัสสาวะเพิ่มเติมแนะนำการมีเพศสัมพันธ์โดยใส่ถุงยางอนามัยตลอดการมีเพศสัมพันธ์ และสังเกตเรื่องประจำเดือน ถ้ามาช้าหรือมีเลือดออกผิดปกติระหว่างรอบเดือน ควรปรึกษาสูตินรีแพทย์